Video: Gewapende mans op plaas: ‘Dit moet waarskuwing wees’‘n Skermskoot uit die video. Volgens Du Preez het die voorval Donderdagoggend gebeur, maar hy het eers later die beeldmateriaal van die kringtelevisiekamera gesien van vier mans wat met wapens in hul hande langs sy plaashuis se heining loop. Du Preez het gesê daar is drie eiendomme op sy plaas tussen Hazyview en Witrivier. “Hulle het eers langs my heining afgestap waarna hulle na die pakhuis is. Hier het hulle ŉ veiligheidswag vasgebind. Hulle is toe na die ander huis op die plaas, maar iets moes hulle afgeskrik het, want hulle het nie ingebreek nie. Daar was niemand by die huis nie.” Du Preez vermoed die mans het besluit om nie by sy erf te probeer inkom nie danksy die kameras, alarms en heining. “Ek is dankbaar dat niemand beseer of op geskiet is nie. Ek dink dit moet net weer mense op plase ontnugter en waarsku om hulle veiligheid op te skerp.”